Document ID: 32005D0642

ODLOČBA KOMISIJE
z dne 1. decembra 2004
o državni pomoči, izvajani s strani Grčije za znižanje davčne stopnje davka od dobička pravnih oseb za naložbe nad 30 milijonov EUR
(notificirano pod dokumentarno številko K(2004) 4566)
(Besedilo v grškem jeziku je edino verodostojno)
(Besedilo velja za EGP)
(2005/642/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti in zlasti člena 88(2) Pogodbe,
ob upoštevanju Sporazuma o Evropskem gospodarskem prostoru in zlasti člena 62(1)(a) Sporazuma,
po pozivu zainteresiranim strankam k predložitvi pripomb v skladu z zgoraj navedenimi določbami (1),
ob upoštevanju naslednjega:
I. POSTOPEK
(1)
Dne 3. marca 2004 (K(2004) 456 konč.) je Komisija sprožila formalni postopek preiskave v zvezi z ukrepom za znižanje davčne stopnje davka od dobička pravnih oseb za naložbe nad 30 milijoni EUR.
(2)
Sklep Komisije o sprožitvi postopka je bil objavljen v Uradnem listu Evropskih skupnost (2). Komisija je pozvala zainteresirane stranke, da predložijo svoje pripombe v zvezi z ukrepom.
(3)
Odgovor grških organov na sprožitev formalnega postopka preiskave je Komisija prejela 13. aprila 2004 (SG(2004)A/3964). Zadnje podatke je Grčija posredovala 17. avgusta 2004 (A/36270).
(4)
Komisija ni prejela nobenih pripomb zainteresiranih tretjih strank.
II. OPIS
(5)
15. januarja 2004 je Grčija sprejela zakon „Razvojni ukrepi in ukrepi v socialni politiki - Objektivnost davčnega nadzora in druge določbe“, ki je začel veljati 30. januarja 2004, na dan objave v Uradnem listu Helenske Republike št. 3220/2004 (FEK A 15). Podjetjem z naložbami nad 30 milijonov EUR v Grčiji člen 1 zakona zagotavlja koristi od znižanja davčne stopnje davka od dobička pravnih oseb iz 35 % (običajna stopnja davka) na 25 % za obdobje 10 let.
III. VREDNOTENJE
(6)
Zakon, ki je bil predmet formalnega postopka preiskave, je Grčija preklicala retroaktivno z zakonom 3259/2004, odstavek 1 člena 22 (objavljen 4. avgusta 2004).
(7)
Grčija je potrdila, da ni nobeno podjetje izkoristilo vzpodbude, predvidene v členu 1 zakona 3220/2004.
(8)
Ker ni bil ukrep nikoli uporabljen v praksi in je sedaj že razveljavljen, sta vrednotenje ukrepa in formalni postopek preiskave po členu 88(2) Pogodbe ES v zvezi s tem ukrepom brezpredmetna.
SPREJELA NASLEDNJO ODLOČBO:
Člen 1
Formalni postopek preiskave po členu 88(2) Pogodbe ES sprožen 3. marca 2004 v zvezi z znižanjem davka na pravne osebe za naložbe, ki presegajo 30 milijonov, je zaključen.
Člen 2
Ta odločba je naslovljena na Helensko republiko.
V Bruslju, 1. decembra 2004

Labels: 2
18
19
4